Diari Oficial de la Generalitat Valenciana


Sumari del DOGV 6128, del 22-10-2009 (2009/11922)

RESOLUCIÓ de 3 de desembre de 2008, de la Direcció General per al Canvi Climàtic, per la qual s'atorga a l'empresa Cromados Ginés, SL, l'autorització ambiental integrada per a una indústria de recobriment electrolític de metalls al terme municipal d'Aldaia.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6128

Data del DOGV
:   22-10-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/11289


Data del document
:   03-12-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 3 de desembre de 2008, de la Direcció General per al Canvi Climàtic, per la qual s'atorga a l'empresa Cromados Ginés, SL, l'autorització ambiental integrada per a una indústria de recobriment electrolític de metalls al terme municipal d'Aldaia. [2009/11682]  
Vistos els documents que consten en l'expedient 338/06 IPPC, instruït a instàncies de l'empresa Cromados Ginés, SL, a fi d'obtenir l'autorització ambiental integrada per a una indústria de recobriment electrolític de metalls, s'emet aquesta resolució de conformitat amb els següents  
Antecedents de fet  
Primer. Amb data 29 de desembre de 2006, José Luis Buendía Paredes, en representació de l'empresa Concepción Paredes Rodríguez, amb NIF 49468897A, va presentar al Registre General de la Conselleria de Territori i Habitatge una sol·licitud d'autorització ambiental integrada per a una indústria de recobriment electrolític de metalls, ubicada al carrer de Montcabrer, 18, del terme municipal d'Aldaia (València), que es detalla en l'annex I.  
La documentació que acompanya aquesta sol·licitud va ser completada posteriorment, i es va aportar, entre altres, el certificat de compatibilitat urbanística corresponent emés per l'Ajuntament d'Aldaia.  
Segon. Una vegada admesa a tràmit la sol·licitud, la Conselleria va remetre la documentació a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada.  
En aquest sentit, consten en l'expedient els informes de suficiència emesos per l'Ajuntament d'Aldaia, pel Servei de Residus Industrials, pel Servei de Residus Urbans i pel Servei de Protecció de l'Ambient Atmosfèric.  
Tercer. Amb data 27 de setembre de 2007 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, i es va publicar l'anunci corresponent en el Diari Oficial de la Comunitat Valenciana (núm. 5608).  
Durant el període d'informació pública no s'han presentat al·legacions al projecte, ni en aquesta Conselleria ni a l'Ajuntament d'Aldaia, i així consta en l'expedient certificat de la informació pública.  
Quart. Una vegada transcorregut el termini d'informació pública, es va sol·licitar un nou informe a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada sobre l'adequació del projecte a tots aquells aspectes que foren de la seua competència.  
Cinqué. Amb data 28 de maig de 2008 l'Ajuntament d'Aldaia va emetre un informe d'adequació favorable.  
Sisé. Amb data 24 d'abril de 2008 Concepción Paredes Rodríguez va comunicar un canvi de denominació, i passa a anomenar-se Cromados Ginés, SL.  
Seté. Amb data 27 de juny de 2008 l'EPSAR va emetre un informe sobre els abocaments generats per l'empresa els condicionats del qual s'inclouen en aquesta resolució.  
Huité. Amb data 24 de novembre se cita l'interessat al tràmit d'audiència.  
Nové. Amb data 25 de novembre de 2008 la Comissió d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 338/06 IPPC de sol·licitud d'autorització ambiental integrada, promoguda per Cromados Ginés, SL.   
Als fets anteriors són aplicables els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats inclo  
  
\* \* \* \* \* \* \* \* \* \* \* \*ses en l'annex I d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 2.6 de l'annex I de la Llei 16/2002.   
Segon. L'expedient s'ha tramitat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del President de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resuelve:  
Primer  
Concedir a Cromados Ginés, SL l'autorització ambiental integrada per a la indústria de recobriment electrolític de metalls situada al carrer de Montcabrer, 18, del terme municipal d'Aldaia (València), d'acord amb el Projecte bàsic per a l'obtenció de l'autorització ambiental de l'activitat: Concepción Rodríguez Paredes, centre de treball: Aldaia, de data 21 de desembre de 2006, subscrit per Jorge Vicente Alfanjarín, i la resta de documentació complementària, la qual queda inscrita en el Registre General d'Instal·lacions IPPC de la Comunitat Valenciana amb el número 357-08/AAI/CV, condicionada al compliment dels requisits següents:  
1. Emissions atmosfèriques  
1.1. Valores límit d'emissió  
D'acord amb la documentació aportada, els focus canalitzats d'emissions atmosfèriques són els següents:  
  
Cadascun dels focus ha d'estar convenientment identificat in situ, d'acord amb aquesta nomenclatura.  
Els valors límit d'emissió per als focus canalitzats i la periodicitat de controls per part d'una ECMQA són els següents:  
  
(1) Aquest contaminant podrà quedar exclòs de mesurament si dels resultats obtinguts en el primer control es conclouen emissions menyspreables. La Direcció General per al Canvi Climàtic és la que ho ha de determinar amb la sol·licitud prèvia.  
D'acord amb la documentació aportada, es tracta d'una instal·lació de tractament electrolític de superfícies que no utilitza solucions halogenades, el procés és en fred i no es produeixen vapors de compostos orgànics volàtils a l'atmosfera.  
Es canalitzaran les emissions de vapors que es desprenen dels depòsits de tractament, en la mesura que la tecnologia ho permeta. Tots els punts d'aspiració aniran canalitzats a un focus d'emissió.  
En cas que hi haja emissions d'altres substàncies contaminants diferents de les anteriors, els nivells d'immissió de contaminants a l'exterior de l'activitat no han de sobrepassar la trentena part dels límits ambientals d'exposició professional per a agents químics publicats més recentment per l'Institut Nacional de Seguretat i Higiene en el Treball.  
1.2. Control de les emissions per focus canalitzats  
1.2.1. Condicions de presa de mostres i expressió de resultats  
a) Punts de presa de mostra: els focus canalitzats han de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera han de garantir una correcta dispersió dels contaminants emesos. Més concretament, la seua alçària no sols ha de complir el que estableix l'Ordre de 18 d'octubre de 1976, sinó que es recomana que siga tal que, en una distància equivalent a deu vegades l'alçària del punt d'emissió d'un focus, no hi haja altres estructures l'alçària superior a la del mateix focus menys dos metres, que produïsquen un apantallament que dificulte la dispersió i justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge ha de ser inferior als 200 ºC.  
c) Els mesuraments s'han de fer en condicions normals de funcionament de les instal·lacions, registrant els paràmetres que les determinen, i han de cobrir totes les tipologies o grups de productes diferents que es fabriquen en cada instal·lació.  
d) Les concentracions mesurades han d'estar referides sempre a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 18% de O2.  
2. Soroll  
Respecte al nivell de sorolls transmesos a l'exterior, cal complir el que estableixen la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual es fixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, s'han de complir els límits sonors externs que estableix la Llei 7/2002, de 3 de desembre, de la Generalitat Valenciana, per a zones d'ús industrial, que són els següents:  
Diürn Nocturn   
70 dB(A) 60 dB(A)  
   
Almenys cada cinc anys, caldrà fer una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació, per a la qual cosa s'ha de mesurar el nivell de soroll en un nombre de punts representatius del perímetre, tant amb l'activitat en funcionament com parada (nivell de fons). Aquesta auditoria l'ha de fer una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.  
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i els corresponents informes complets.  
3. Abocaments  
3.1. Aigües residuals i pluvials  
Les aigües residuals industrials generades són conduïdes mitjançant una canonada a la planta de tractament fisicoquímic per a ser sotmeses a un procés de depuració previ a l'abocament final a la xarxa de clavegueram del polígon industrial, a través d'un punt d'abocament.  
Les aigües residuals sanitàries desguassen directament al col·lector municipal del polígon a través d'un altre punt d'abocament.  
Les aigües pluvials es drenen fins a la xarxa separativa de pluvials del polígon.  
L'empresa disposa del permís d'abocament emés per l'Ajuntament d'Aldaia amb data 4 de juny de 2008.   
Ha de presentar a la Direcció General per al canvi climàtic el certificat de connexió dels abocaments a la xarxa de clavegueram, amb indicació de la data de connexió, emés per l'Ajuntament d'Aldaia.   
3.2. Control  
L'empresa ha d'executar un pla d'adequació de l'abocament a través del qual s'instauren les mesures necessàries per a garantir que les característiques fisicoquímiques de les aigües residuals abocades a la xarxa de sanejament complisquen els límits de qualitat que exigeix l'Ordenança municipal d'abocaments, així com per a reduir el contingut de metalls pesants en el llot obtingut en el procés de depuració de l'estació depuradora pública receptora de les seues aigües. L'empresa ha de presentar el cronograma previst per a l'execució de les mesures correctores que componen el projecte de minimització, eliminació o depuració dels seus abocaments, així com les dades bàsiques del projecte que s'ha d'implantar, a l'Entitat Pública de Sanejament d'Aigües Residuals de la Comunitat Valenciana perquè aquesta puga fer un seguiment d'aquest projecte, mitjançant inspeccions de verificació del compliment del cronograma. Es requereix una còpia del contracte d'execució del projecte, un resum del projecte i la data de finalització i posada en marxa.  
Així mateix, com que es tracta d'una activitat en què es generen abocaments d'elevat potencial contaminant, l'empresa ha de dur a terme un pla d'autocontrol de l'abocament mitjançant el qual ha de fer una sèrie de controls analítics de l'abocament i seguiment del funcionament de la depuradora com a justificació del compliment dels límits d'evacuació al clavegueram.   
S'ha d'establir el següent pla d'autocontrols analítics sobre l'abocament, en el qual s'han de caracteritzar els paràmetres que s'indiquen a continuació, si bé aquests poden incrementar-se amb aquells altres que es consideren oportuns d'acord amb cada cas particular, amb la següent periodicitat inicial que podrà anar adequant-se segons l'evolució de la qualitat dels abocaments, a determinació de l'EPSAR:  
  
Les mostres podran ser puntuals (atés que l'empresa disposa de depuradora amb sistema d'homogeneïtzació), i s'han de prendre en l'arqueta de registre. Les anàlisis han de ser efectuades per un laboratori homologat, entenent per tals els corresponents a empreses col·laboradores dels organismes de conca en matèria de control d'abocaments, d'acord amb el que estableix l'Ordre 985/2006 del Ministeri de Medi Ambient.  
Els resultats de les esmentades anàlisis s'han de remetre a l'Entitat Pública de Sanejament d'Aigües Residuals de la Comunitat Valenciana, amb la periodicitat que estableix el pla d'autocontrol, juntament amb l'acta de presa de mostres del laboratori.   
La durada d'aquests controls analítics estarà determinada pel manteniment dels valors de l'abocament dins dels límits i de les condicions que estableix aquesta resolució. L'Entitat Pública de Sanejament d'Aigües Residuals de la Comunitat Valenciana és la que haurà de determinar la variació de la freqüència dels controls i, si escau, la seua finalització.  
Cal actuar segons el que s'ha especificat en projecte, de manera que es garantisca la inexistència d'abocament d'aigües residuals al domini públic hidràulic (abocament zero).  
El titular ha de mantenir tots els abocaments generats per la seua activitat connectats a la xarxa de clavegueram, sense que hi haja cap sistema de desguàs capaç de generar un abocament directe o indirecte al domini públic hidràulic.   
Es recorda que, d'acord amb l'article 100 del text refós de la Llei d'aigües (Reial decret legislatiu 1/2001, de 20 de juliol), "queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització administrativa prèvia", i s'incoarà, si escau, un expedient sancionador per infracció tipificada en la lletra f) de l'article 116.3 de l'esmentada llei.  
Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie, de manera que no es puga produir la contaminació de les aigües pluvials, les quals han de ser recollides i eliminades per sistemes que asseguren la inalterabilitat de les seues característiques qualitatives i la innocuïtat del seu abocament al domini públic hidràulic, si escau.  
D'acord amb el que disposa l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
4. Protecció del sòl i de les aigües subterrànies  
Queda prohibit l'abocament a qualsevol llit, sòl o subsòl que puga deteriorar la qualitat de les aigües, sense tenir l'autorització de la Confederació Hidrogràfica del Xúquer.  
  
\* \* \* \* \* \* \* \* \* \* \*   
  
No es podran fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl que requereix l'article 3.1 del Reial decret 9/2005, sense perjudici que posteriorment es puguen requerir al titular de l'activitat informes complementaris o periòdics més detallats, tal com preveuen els punts 3 i 4 de l'article 3 de l'esmentat reial decret.  
Així mateix, el titular de l'activitat està obligat a complir el que disposa l'article 3.5 del Reial decret 9/2005, en el cas que a l'emplaçament s'exercira una activitat diferent de l'actual o canviara l'ús del sòl, i també el que estableix l'article 8 del mateix reial decret, referit a la publicitat registral.  
5. Residus  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de Residus de la Comunitat Valenciana, i el Reial decret 833/1988, de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza Cromados Ginés, SL per a la producció dels residus perillosos següents, sempre que les instal·lacions es corresponguen amb les descrites en el projecte, la seua capacitat de generació anual siga de l'ordre de magnitud que es detalla a continuació i la producció de producte acabat a les instal·lacions del centre productiu siga la que es detalla en l'annex I.  
El centre productor continuarà inscrit en el Registre de Petits Productors de Residus de la Comunitat Valenciana.   
Els residus es podran emmagatzemar durant un període igual o inferior a sis mesos, en el cas que siguen perillosos, i en el cas de residus no perillosos es podran emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període hauran de ser entregats a un gestor autoritzat. Aquest emmagatzematge temporal de residus perillosos s'ha de fer segregat per tipus de residus, ha d'estar convenientment senyalitzat i ha de fer-se en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzematge ha d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la més gran d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, implique un augment de la perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, cal disposar de material absorbent no inflamable en quantitat suficient per a aquesta finalitat. L'absorbent, una vegada contaminat, s'ha de gestionar com a residu perillós o no perillós, segons corresponga.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, Reglament de residus tòxics i perillosos. Així mateix, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, així com el número de document de control i seguiment utilitzat, si escau, i el gestor a qui s'entrega el residu.  
Els residus perillosos i els no perillosos s'han d'entregar a gestors que disposen de la corresponent autorització administrativa per a gestionar-los.  
Cada quatre anys s'ha d'elaborar un pla de prevenció i reducció de residus perillosos, que s'ha de presentar a la Direcció General per al Canvi Climàtic.  
Qualsevol modificació relacionada amb la producció de residus perillosos que implique un canvi en la caracterització, producció de nous residus o canvis significatius en les quantitats habituals generades que puga alterar el que estableixen aquestes condicions ha de ser comunicada.  
Els requisits que estableix la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual s'aprova el Reglament per al desplegament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que cal adoptar en situacions diferents de les normals que puguen afectar el medi ambient  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
Si, tot i amb això, es produeix algun incident en les instal·lacions que comporte un funcionament anòmal i en pot resultar l'incompliment dels límits imposats, s'haurà de comunicar immediatament aquesta situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim els efectes sobre el medi ambient.  
En el termini màxim de set dies després de l'incident, la mercantil haurà de remetre a l'Ajuntament i a la Direcció General per al Canvi Climàtic un informe detallat en el qual, a més de les dades identificatives, han de figurar les següents:  
Les causes de l'incident.  
L'hora en què es va produir i la duració.  
Les característiques de l'emissió o abocament.  
Les mesures correctores adoptades.  
L'hora i la forma en què es va comunicar el succés.   
En relació amb el possible dany ambiental ocasionat per l'activitat, caldrà aplicar la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat ha de disposar d'una garantia financera que permeta afrontar la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, bé al sistema comunitari de gestió i auditoria ambientals (EMAS), bé al sistema de gestió ambiental UNE-EN ISO 14484: 2004.  
Així mateix, quan es determine el tancament definitiu, caldrà desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat esmentada i no es produïsca cap dany sobre el sòl i el seu entorn.  
7. Altres condicions  
Cal ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi; el Decret 173/2000, de 5 de desembre, del Govern Valencià, pel qual s'estableixen les condicions que han de complir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
Cal complir el que disposen la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual s'aprova el Reglament per al desplegament de l'esmentada llei.  
La indústria i les seues instal·lacions s'han d'ajustar a les condicions indicades en el projecte tècnic i en els seus annexos en els aspectes que no fixa aquesta resolució.  
S'han de complir totes les disposicions aplicables per a garantir la protecció de la salut de les persones.  
En el control inicial s'ha de comprovar que s'han aplicat les mesures que preveu el projecte.  
8. Obligació de subministrament d'informació  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En el termini de sis mesos, el titular de la instal·lació ha de presentar a la Direcció General per al Canvi Climàtic un certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits que estableix aquesta resolució. La visita serà efectuada en el termini de sis mesos per una entitat col·laboradora acreditada per al control integrat de la contaminació, segons el Decret 29/2007, de 9 de març, que modifica el Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'ha d'acreditar el compliment del contingut de l'autorització ambiental integrada.  
Cinqué  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Sisé  
En tot el que no especifica aquesta resolució, caldrà ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 3 de desembre de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Cromats Ginés du a terme l'activitat de recobriment de superfícies metàl·liques per procediments electrolítics, el posterior emmagatzematge i l'expedició.  
Els productes acabats són peces metàl·liques de distints sectors industrials, i la producció anual màxima és de 2.300.000 peces tractades.  
El procés de producció comprén els passos següents:  
- Recepció de les peces metàl·liques (Zamak, llautó, ferro o alumini) i de les matèries primeres (sals metàl·liques i additius) que s'emmagatzemen en diverses zones de la fàbrica, segons com s'utilitzen posteriorment.  
- Preparació de les peces: enganxament manual de les peces en els bastidors i llavada prèvia amb detergent.  
- Banys de sals: immersió manual de les peces en els depòsits on està l'electròlit, on se'ls aplica el corrent com a càtode perquè es recobrisquen. S'apliquen cobertes de crom, coure, níquel i or.  
- Rentades: s'utilitza la llavada en cascada, on el cabal d'aigua flueix en contracorrent respecte a les peces, de manera que es reutilitza repetidament l'aigua.  
- Assecatge de les peces, per al qual s'utilitza gasoil com a combustible.  
- Embalatge i expedició: normalment es fa la paletització i la retractilació del producte acabat.  
La instal·lació té una planta de tractament fisicoquímic.  
Les aigües residuals industrials generades són conduïdes mitjançant una canonada a la planta de tractament fisicoquímic per a ser sotmeses a un procés de depuració previ a l'abocament final a la xarxa de clavegueram del polígon industrial, a través d'un punt d'abocament.  
Els fangs són entregats a un gestor autoritzat.  
Les aigües residuals sanitàries desguassen directament al col·lector municipal del polígon a través d'un altre punt d'abocament.  
Les aigües pluvials es drenen fins a la xarxa separativa de pluvials del polígon.  
La instal·lació està inscrita en el Registre de Petits Productors de Residus Perillosos de la Comunitat Valenciana amb el número d'inscripció 46/09844.